open-index/open-wikipedia-markdown huggingface dataset:
Madle Lippus

**Madle Lippus** (sündinud 11. oktoobril 1984 Tallinnas) on eesti poliitik, alates 26. märtsist kuni 14. aprillini 2024 Tallinna linnapea kohusetäitja.  

Ta on inimmõõtmelise linnaruumi pikaaegne eestkõneleja ning alates 25. novembrist 2021 Tallinna linnaplaneerimise abilinnapea.  Ta on Sotsiaaldemokraatliku Erakonna liige. 

Lippus on olnud 2007. aastal loodud Uue Maailma Seltsi üks eestvedajaid ning 2021. aastal loodud algatuse Elav Tänav asutajaliige ja tegevjuht.

## Haridus
Ta lõpetas 2003. aastal Tallinna Prantsuse Lütseumi. Bakalaureuseõppe lõpetas ta 2007. aastal muinsuskaitse ja restaureerimise erialal Eesti Kunstiakadeemias. 2012. aastal kaitses ta Tallinna Ülikoolis linnakorralduse erialal magistritöö "Osalusplaneerimine ning selle võimalikkus Tallinnas". Tema uurimisteemad olid kaasamine, linnakogukonnad, avalik ruum ja identiteet.

## Töö
Madle Lippus on tegelenud linnaruumi ja kogukonda puudutavate teemadega alates 2007. aastast.

Lippus oli ühe esimese Tallinnas loodud asumiseltsi Uue Maailma Seltsi üks eestvedajatest ja tegevjuht (2008–2011). Aastatel 2011–2012 töötas ta Tallinna vabaühenduste võrgustikus koordinaatorina, aastatel 2011–2017 Vabariigi Presidendi vabakonnanõunikuna ning 2017–2021 Muinsuskaitseametis kommunikatsioonijuhina. 2021. aastal oli Lippus algatuse Elav Tänav tegevjuht. Algatuse eesmärk on muuta linnaruumi kvaliteetsemaks, et see arvestaks eri osapoolte vajadustega, samuti kliimaeesmärkidega.

Lippus on olnud MTÜ Linnalabor liige, samuti ka Vabaühenduste Liidu (EMSL) ja Kodanikuühiskonna Sihtkapitali nõukogu liige. Ta on olnud Tallinna asumiseltside võrgustiku Linnaidee algatuse üks eestvedajaid ning koos EMSL-i ja Tallinna Linna Volikoguga Tallinna Vabaühenduste võrgustiku looja.

Tallinna linnaplaneerimise abilinnapeana korrastati Lippuse juhtimisel märkimisväärselt ruumivaldkonna juhtimist, kiirendati märkimisväärselt detailplaneeringute menetlemist ning taastati Tallinna peaahitekti ametikoht eesmärgiga tagada selge visioon linna ruumilises arengus ning parandada otsuste kiirust ja kvaliteeti. 

## Poliitiline tegevus
Madle Lippus kandideeris Sotsiaaldemokraatliku Erakonna nimekirjas 2019. aasta Riigikogu valimistel ja sai 478 häält. Lippus on Sotsiaaldemokraatliku Erakonna liige alates 2021. aastast ning novembrist 2021 Tallinna linnaplaneerimise abilinnapea.

Ta kandideeris 2023. aasta Riigikogu valimistel, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 1366 häält ning ei osutunud valituks.

Jaanuaris 2024 valiti Madle Lippus Sotsiaaldemokraatliku Erakonna Tallinna piirkonna juhiks.

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 1777 häält ning osutus valituks.

## Isiklikku
Tema ema on ajaloolane ja ajalooõpetaja Karin Lippus ning isa on ajaloolane, filosoof ja politoloog Rein Ruutsoo. Emapoolne vanaisa oli viiuldaja ja muusikapedagoog Endel Lippus, emapoolne vanaema oli pianist ja muusikapedagoog Virve Lippus.

## Viited
Bethel (täpsustus)

**Bethel** võib tähendada järgmist:
***[[Bethel (Alaska)|Bethel]]** on linn USA-s Alaska osariigis
***[[Bethel (Connecticut)|Bethel]]** on linn USA-s Connecticuti osariigis
***[[Bethel (Delaware)|Bethel]]** on linn Delaware'i osariigis
***[[Bethel (Maine)|Bethel]]** on linn Maine'i osariigis
***[[Bethel (Missouri)|Bethel]]** on küla Missouri osariigis
***[[Bethel]]** on vald USA-s New Yorgi osariigis
***[[Bethel (Vermont)|Bethel]]** on vald USA-s Vermonti osariigis
***[[Bethel (Bielefeld)|Bethel]]** on Bielefeldi linnaosa Saksamaal
***[[Bethel (jumal)|Bethel]]** on jumalus
Joosep Pilv

**Joosep Pilv** (kuni 16. augustini 1938 Josep Grosberger; 26. detsember 1892 Väinjärve vald, Järvamaa  – 13. august 1966 Elva) oli eesti arst.
Norbert Gyömbér

**Norbert Gyömbér** (sündinud 3. juulil 1992 Revúcas) on Slovakkia jalgpallur, kes mängib keskkaitsja või kaitsva poolkaitsjana Itaalia kõrgliigaklubis Salernitana ja Slovakkia jalgpallikoondises.

Ta alustas klubikarjääri Slovakkia klubis Banská Bystrica Dukla. Slovakkia kõrgliigas debüteeris ta 2011. aasta oktoobris.

2013. aasta juulis liitus ta Itaalia kõrgliigaklubiga Catania. 2015. aasta augustis liitus ta AS Romaga. Hooajal 2016/17 oli ta Romast laenul Itaalia kõrgliigaklubis Pescara ja Venemaa kõrgliigaklubis Groznõi Terek ning hooajal 2017/18 Itaalia esiliigaklubis Bari.

Aastatel 2018–2020 mängis Gyömbér Itaalia esiliigaklubis Perugia. 2020. aasta septembris sõlmis ta kolmeaastase lepingu Salernitanaga.

Slovakkia jalgpallikoondises tegi Gyömbér debüüdi 5. märtsil 2013 sõprusmängus Iisraeli vastu. Ta kuulus Slovakkia koondisse 2016. aasta Euroopa meistrivõistlustel.

2013. aastal valiti Gyömbér Slovakki aasta noorjalgpalluriks.

## Viited
Parima montaaži Oscar

**Parima montaaži Oscar** (inglise keeles *Academy Award for Best Film Editing*) on filmiauhinna Oscar üks kategooriatest. Auhinnaga tunnustab Ameerika Filmikunsti ja -teaduste Akadeemia parimat filmimonteerijat või -monteerijaid.

Esimest korda anti selles kategoorias auhind välja 1935. aasta galal, siis võitis selle Conrad A. Nervig filmi "Eskimo" montaaži eest.

Enim ehk kaheksa korda on olnud auhinnale nomineeritud Michael Kahn ja Thelma Schoonmaker, kumbki on selle kolm korda võitnud. Lisaks neile on võitnud kolm korda ka Daniel Mandell ja Ralph Dawson. Gerry Hambling ja Frederic Knudtson, kes on olnud nomineeritud kumbki kuus korda, hoiavad nominatsioonide rekordit ilma ühegi võiduta.

## Vaata ka
* Oscar

## Viited

## Välislingid
* Oscari auhindade koduleht 
* Oscari auhindade andmebaas
Elseid Hysaj

**Elseid Gëzim Hysaj** (sündinud 2. veebruaril 1994 Malësi e Madhes) on Albaania jalgpallur, kes mängib paremkaitsjana Itaalia kõrgliigaklubis Rooma Lazio ja Albaania jalgpallikoondises.

2009. aastal liitus ta Itaalia klubiga Empoli. Klubi põhimeeskonnas mängis ta Itaalia esiliigas alates hooajast 2012/13.

Aastatel 2015–2021 mängis Hysaj Itaalia kõrgliigaklubis Napoli. 2020. aastal võitis ta Napoliga Itaalia karikavõistlused.

2021. aasta juulis sõlmis ta nelja-aastase lepingu Lazioga.

Albaania jalgpallikoondises debüteeris Hysaj 6. veebruaril 2013 sõprusmängus Gruusia vastu. Koondisekarjääri esimese värava lõi ta 10. septembril 2019 MM-i valikmängus Islandi vastu. Ta kuulus Albaania koondisse 2016. aasta Euroopa meistrivõistlustel.

## Viited

## Välislingid
Bailey Wright

**Bailey Colin Wright** (sündinud 28. juulil 1992 Melbourne'is) on Austraalia jalgpallur, kes mängib keskkaitsjana Inglismaa esiliigaklubis Sunderland ja Austraalia jalgpallikoondises.

Kogu elukutselise klubikarjääri jooksul on Wright mänginud Inglismaal. 2009. aastal liitus ta Preston North Endiga. Klubi põhimeeskonnas debüteeris ta 2011. aasta märtsis. Preston North Endi põhikoosseisu kuulus ta alates hooajast 2012/13. 2015. aastal kindlus ta klubiga pärast nelja hooaega League One'is pääsu tagasi Inglismaa esiliigasse.

2017. aasta jaanuaris sõlmis ta lepingu Inglismaa esiliigaklubiga Bristol City. 2020. aasta jaanuaris läks ta laenule Sunderlandi, kellega sõlmis sama aasta augustis püsiva lepingu.

Austraalia jalgpallikoondises tegi Wright debüüdi 4. septembril 2014 sõprusmängus Belgia vastu. Koondisekarjääri esimese värava lõi ta neli päeva hiljem sõprusmängus Saudi Araabia vastu. Ta on kuulunud Austraalia koondisse 2014. aasta maailmameistrivõistlustel ja 2017. aasta FIFA konföderatsioonide karikaturniiril.

## Viited

## Välislingid
Mathew Ryan

**Mathew David Ryan** (sündinud 8. aprillil 1992 Plumptonis Uus-Lõuna-Walesi osariigis) on Austraalia jalgpallur, kes mängib väravavahina Taani kõrgliigaklubis København ja Austraalia jalgpallikoondises.

Ta alustas klubikarjääri Austraalia klubides Marconi Stallions ja Blacktown City. Austraalia kõrgliigas debüteeris ta 2010. aastal Central Coast Marinersi meeskonnas. Hooaegadel 2010/11 ja 2011/12 valiti Ryan Austraalia kõrgliiga hooaja parimaks noormängijaks ning hooajal 2011/12 lisaks hooaja parimaks väravavahiks. 2012. aastal valiti Ryan Marinersi hooaja parimaks mängijaks. Hooajal 2011–12 võitis ta Marinersiga Austraalia kõrgliiga põhiturniiri ja 2013. aastal finaalseeria.

Aastatel 2013–2015 mängis Ryan Belgia kõrgliigaklubis Club Brugge. Hooaegadel 2013/14 ja 2014/15 valiti ta Belgia kõrgliiga hooaja parimaks väravavahiks.

2015. aasta juulis sõlmis ta kuueaastase lepingu Hispaania kõrgliigaklubiga Valencia. Vähese mänguaja tõttu naasis ta 2017. aasta jaanuaris Belgia kõrgliigasse, liitudes laenulepingu alusel Genkiga.

2017. aasta juunis sõlmis ta viieaastase lepingu äsja Inglismaa kõrgliigasse tõusnud klubiga Brighton & Hove Albion. Aastatel 2017–2020 oli ta kolm hooaega Brighton & Hove Albioni esiväravavaht. Hooaja 2020/21 teises pooles oli Ryan laenul Arsenalis.

2021. aasta juulis sõlmis ta lepingu Hispaania kõrgliigaklubiga Real Sociedad. 2022. aasta augustis sõlmis ta kaheaastase lepingu Københavniga.

Austraalia jalgpallikoondises tegi Ryan debüüdi 5. detsembril 2012 mängus Põhja-Korea vastu. 2014. aastast on Ryan olnud Austraalia koondise esiväravavaht. 2015. aastal tuli ta Austraalia koondisega Aasia meistriks ja valiti turniiri sümboolsesse koosseisu. Ta on kuulunud Austraalia koondisse veel ka 2014. aasta maailmameistrivõistlustel, 2017. aasta FIFA konföderatsioonide karikaturniiril, 2018. aasta maailmameistrivõistlustel ja 2019. aasta Aasia meistrivõistlustel. 

Aastatel 2015, 2019 ja 2020 on Ryan valitud Austraalia aasta jalgpalluriks.

## Saavutused
;Central Coast Mariners
*A-League'i Premiership: 2011–12
*A-League'i Championship: 2013
;Club Brugge
*Belgia karikas: 2014–15

## Viited

## Välislingid
Ѕ

**Ѕ** (**ѕ**; tähenimi dze) on kirillitsa täht, mis on kasutusel makedoonia keeles ja on makedoonia tähestiku 10. täht.

Seda kasutatakse palataliseeritud alveolaarse afrikaadi /d͡z/ märkimiseks. 

Tähte Ѕ / ѕ translitereeritakse ladina kirjas digraafiga Dz / dz.

Näited:  'müür' ja  'täht'.

## Viited
Xfinity Mobile Arena

**Wells Fargo Center** on mitmeotstarbeline siseväljakutega spordihoone Ameerika Ühendriikides Pennsylvania osariigis Philadelphias. Spordihoone asub South Philadelphia spordikompleksi edelanurgas, kuhu kuuluvad veel ka Lincoln Financial Field, Citizens Bank Park ja Xfinity Live!.

Wells Fargo Centeris asuvad National Hockey League'i (NHL) jäähokiklubi Philadelphia Flyers, National Basketball Associationi (NBA) korvpalliklubi Philadelphia 76ers ja National Lacrosse League'i (NLL) lakrossiklubi Philadelphia Wings.

Wells Fargo Centeri ehitust alustati 1994. aastal ja spordihoone avati 1996. aastal. Korvpallimängude ajal mahutab see 20 478 pealtvaatajat ja jäähokimängude ajal 19 306 pealtvaatajat.

## Välislingid

* Wells Fargo Centeri koduleht
Canada Life Centre

**Canada Life Centre** (endised nimed **MTS Centre** ja **Bell MTS Place**) on jäähoki- ja kontserdihall Kanadas Manitoba provintsis Winnipegi kesklinnas. See on National Hockey League'i (NHL) jäähokiklubi Winnipeg Jetsi ja American Hockey League'i (AHL) kuuluva Winnipeg Jetsi tütarklubi Manitoba Moose'i koduhall.

Halli omanik ja haldaja on True North Sports & Entertainment. Hoone pindala on 41 000 m². Hall mahutab jäähokivõistlustel 15 321 ja kontsertidel 16 345 pealtvaatajat.

Canada Life Centre'i kohal oli varem olnud Eaton'si kaubamaja. Halli ehitus läks maksma 133,5 miljonit Kanada dollarit. Hoone avati 16. novembril 2004. Canada Life Centre asendas 1954. aastal ehitatud ja 2004. aastal lammutatud jäähokihalli Winnipeg Arena, mis asus praegusest Canada Life Centre'ist paar kilomeetrit läänes.

## Välislingid

* Canada Life Centre'i koduleht
Parima filmilaulu Oscar

**Parima filmilaulu Oscar** (inglise keeles *Academy Award for Best Original Song*) on üks filmiauhinna Oscar kategooriatest. 

Auhinnaga tunnustab Ameerika Filmikunsti ja -teaduste Akadeemia laulukirjutajat, kes on loonud laulu spetsiaalselt filmi jaoks. Laulu esitajaid ei tunnustata, kui nad pole just laulu autorid. Kõik laulud, mis on kindlal aastal kategoorias arvatud nomineeritute hulka, kantakse enamasti enne auhinna väljaandmist tseremoonial ette.

Esimest korda anti selles kategoorias auhind välja 1935. aasta Oscari-galal, kui võitsid Con Conrad ja Herb Magidson laulu "The Continental" eest filmis "The Gay Divorcee".

Enim ehk neli auhinda on võitnud Sammy Cahn, Johnny Mercer, Alan Menken ja Jimmy Van Heusen.

## Vaata ka
* Oscar
* Parima filmimuusika Oscar

## Viited

## Välislingid
* Oscari auhindade koduleht 
* Oscari auhindade andmebaas
Kaar (perekonnanimi)

**Kaar** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kaar 206 inimesel: 99 mehel ja 107 naisel. Perekonnanimede levikult oli Kaar meeste puhul 830. kohal ja naiste puhul 854. kohal.

Perekonnanimi Kaar oli kõige levinum vanuserühmas 75–79 aastat, kus seda oli 10 000 elaniku kohta 3,40. Nimi oli kõige sagedasem Hiiu maakonnas, kus sellist nime kandis maakonna 10 000 elaniku kohta keskmiselt 12,55 inimest.

19. sajandi algul pandi pärisorjusest vabastamise käigus Eesti maakondades (v.a. Virumaa) 15 mõisavallas talupoegadele nimeks Kar, Kahr ja Kaar.

1930. aastate nimede muutmise kampaania käigus võeti Kaar uueks nimeks kokku 83 korral, kui loobuti nimedest Kaarmann neljal, Karlov ja Katmuk kolmel, Blekstein, Golding, Kaber, Kartohvel,	Kertner, Kleemeier, Klemmer ja Moikov kahel juhul, aga ka nimedest Buchfink, Kalbach, 	Karlsbach,	Kennberg, Kiesverk,	Korshunov, Kralle, Krauvärk,	Krischka,	Krünbork, Quarnström, Rabanas jne.

## Nime kandjaid
*Aleksander Kaar, Eesti poliitik (1892–1943)
*Elmar Kaar, eesti bioloog (1928–)
*Enn Kaar, eesti arhitekt (1911–1987) 
*Peeter Kaar, eesti põllumajandusinsener (1968–)

## Viited

## Välislingid
*
Kadakas (perekonnanimi)

**Kadakas** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kadakas 204 inimesel: 94 mehel ja 110 naisel. Perekonnanimede levikult oli Kadakas meeste puhul 830. kohal ja naiste puhul 854. kohal.

Perekonnanimi Kadakas oli kõige levinum vanuserühmas 40–44 aastat, kus seda oli 10 000 elaniku kohta 2,27.

19. sajandi algul pandi pärisorjusest vabastamise käigus Eesti maakondades (v.a. Pärnumaa ja Võrumaa) 18 mõisavallas talupoegadele nimeks Kaddakas ja Kadakas.

1930. aastate nimede muutmise kampaania käigus võeti Kadakas uueks nimeks ühel korral, kui loobuti nimest Kaigas.

Nimi Kadakas vahetati ära ühel korral, kui uueks nimeks võeti Kadak.

## Nime kandjaid
*Anneli Kadakas, eesti muusik (1976–)
*Erich Kadakas, Eesti ametiühingu- ja töölisliikumise tegelane (1909–1942)
*Laine Kadakas, eesti sotsioloog ja esteetik (1941–)
*Villu Kadakas, eesti arheoloog (1972–)

## Viited

## Välislingid
*
Endel Kama

**Endel Kama** (kuni 1939 **Endel Kamma**; 19. juuni 1919 Elva – 15. mai 1979 Tartu) oli eesti arst.

## Välislingid
*Album Academicum Universitatis Tartuensis 1918-1944
Leonhard Mardna

**Leonhard Otto Mardna** (kuni 1936 Martinov; 28. mai 1901 Tallinn – 24. juuni 1982 Tallinn) oli eesti arst ja sõjaväelane (kapten, 1938).

## Elulugu
Leonhard Mardna kasvas üles kooliõpetajast vanaisa juures Raplas, tema isa Bernhard Martinoff oli kaupmees, kes suri, kui poeg oli 15-aastane. Ta läks 1918. aastal Vabadussõtta ja õppis ka sõjakoolis, mille lõpetas lipnikuna. 1921. aastal lõpetas ta Tallinna Reaalkooli, mille järel astus Tartu Ülikooli arstiteaduskonda, mille ta lõpetas 1929. aastal. Oli korp! Vironia liige. 

Õpingute ajal töötas ta Tartu Naistekliinikus subassistendina ja pärast kooli lõpetamist ordinaatorina Tallinnas Juhkentali haiglas. Aastatel 1937–1938 täiendas ta end, töötades Pariisi Arstiteaduse Ülikoolis professorite Ch. Laubry, C. Liani, E. Sergent' ja P. Carnot' juures, mille järel oli ta Tallinna Sõjaväehaigla teraapiaosakonna juhataja ja Konstantin Pätsi raviarst. 1939. aastal astus ta doktorantuuri, õpingud katkesid teise maailmasõja tõttu.

1941. aastal formeeriti ümber sõjaväehaigla, Mardnast sai punaarmees 415. sidepataljoni arst meditsiinikapteni auastmes. Samal aastal arreteriti ta Värska suvelaagris ja saadeti Norilskisse tööparanduslaagrisse, kus ta töötas Mäe- ja Metallurgiakombinaadi arstina.

Laagrist 1947. aastal vabanemise järel võeti ta tööle noorema teadusliku töötajana Teaduste Akadeemia Eksperimentaalse ja Kliinilise Meditsiini Instituuti, kus ta alustas tööd doktoriväitekirjaga teemal "Nikotiinhappe mõjust veresuhkrule". Valminud töö konfiskeeriti arreteerimisel 1949. aasta veebruaris ja see kaitstmata, Mardna saadeti Krasnojarski kraisse, kus ta sai velskri koha meditsiinipunkti juhatajana Berjozovka külas. 1950. aastal sai ta südameinfarkti, pärast ravi Suur-Ului rajoonihaiglas jäi ta sinna tööle rajooni terapeudina. Siberi laagrihaiglates tegi ta uurimistööd vangide haiguste ja ravi kohta, töötas läbi tuhatkond haiguslugu ja päästis sadu vange näljasurmast. Eestisse tagasi jõudis ta 1954. aastal, töötades esialgu 2. Linnahaiglas ja 1956. aastast alates Valitsuse IV Haigla siseosakonnajuhatajana kuni pensionile siirdumiseni 1980. aastal. Ta suri 1982. aastal kolmanda infarkti tagajärjel.

## Isiklikku
Tema vend oli arstiteadlane Georg Martinoff. Mardna naine Adda oli arst, neil olid lapsed Silver, Toomas ja Peeter.

## Viited

## Välislingid
*Album Academicum Universitatis Tartuensis 1918-1944
Georg Veerma

**Georg Veerma** (kuni 1936 Georgi Verman; 5. aprill 1911 Tsarskoje Selo – 3. juuni 1979 Tartu) oli eesti stomatoloog.

## Välislingid
*Album Academicum Universitatis Tartuensis 1918-1944
Choe Son-hui

**Choe Son-hui** (korea keeles 최선희; sündinud 10. augustil 1964 Pyongyangis) on Korea Rahvademokraatliku Vabariigi diplomaat ja poliitik. Ta on 11. juunist 2022 Korea Rahvademokraatliku Vabariigi välisminister.

Ta sündis aastal 1964 Pyongyangis. Ta on saanud hariduse Põhja-Koreas, Hiinas, Austrias ja Maltal ning valdab vabalt inglise keelt.

Ta on 11. juunist 2022 Korea Rahvademokraatliku Vabariigi välisminister.

## Isiklikku
Tema kasuisa Choe Yong-rim oli aastatel 2010–2013 Põhja-Korea peaminister.
Zuzana 2

**155 mm SpGH ZUZANA 2** on Slovakkia liikurhaubits.

## Ajalugu
Zuzana 2-e on tootnud KONŠTRUKTA Defence.

### Vene-Ukraina sõda
Ukraina kasutas neid Vene-Ukraina sõjas. 2023. aasta juulis tellis Ukraina neid veel 16 eksemplari.

## Kasutajad
* 

## Vaata ka
* 2S22 Bohdana
* ShKH vz. 77

## Viited
Parimate eriefektide Oscar

**Parimate eriefektide Oscar** (inglise keeles *Academy Award for Best Visual Effects*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia eriefektide kunstnikku, kelle tööd on eelneval aastal ilmunud filmis hinnatud parimaks.

Esimest korda autasustati kategoorias esimesel Oscari galal 1929 nime all "**Parimad tehnilised lahendused**" (*Best Engineering Effects*), kui võitis Roy Pomeroy tehnilise töö eest filmis Tiivad.

2022. aasta seisuga on auhinna võitnud kolm täielikult animeeritud filmi: "Jõulueelne õuduslugu", "Kubo ja kaks pillikeelt" ja "Lõvikuningas".

Rekordilised kaheksa auhinda on võitnud Dennis Muren.

## Viited

## Välislingid
* Oscari auhindade koduleht 
* Oscari auhindade andmebaas
Parima lühidokumentaalfilmi Oscar

**Parimate lühidokumentaalfilmi Oscar** (inglise keeles *Academy Award for Best Documentary Short Film*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia eelneva aasta parimat lühidokumentaalfilmi. Akadeemia defineerib lühidokumentaalfilmi kui dokumentaalfilmi, mille kestus koos tiitritega pole rohkem kui 40 minutit.

Esimest korda autasustati kategoorias esimesel Oscari galal 1942, kui võitis Kanada teise maailmasõja propagandafilm "Churchill's Island".

Enim ehk kolm auhinda on kategoorias võitnud Charles Guggenheim. Filmistuudiotest on enim autasustatud National Film Board of Canada nelja võiduga ja Walt Disney Productions kolme auhinnaga.

## Vaata ka
* Oscar
* Parima dokumentaalfilmi Oscar

## Viited

## Välislingid
* Oscari auhindade koduleht 
* Oscari auhindade andmebaas
Parima heli Oscar

**Parima heli Oscar** (inglise keeles *Academy Award for Best Sound*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimat või eufoonilisimat miksimist, helisalvestust, helikujundust ja helimontaaži. 

Algselt autasustati kategoorias filmistuudiote heliosakondi, kuid 1970. aasta galast hakati reegli muudatuse tõttu autasustama kindlaid helitehnikuid. Esimesed helitehnikuid, kes auhinna võitsid, olid Murray Spivack ja Jack Solomon töö eest filmis "Hello, Dolly!".

Enim ehk viis korda on auhinna võitnud Thomas T. Moulton, Douglas Shearer ja Fred Hynes.

## Vaata ka
* Oscar
* Parima helimontaaži Oscar

## Viited

## Välislingid
* Oscari auhindade koduleht 
* Oscari auhindade andmebaas
Parima jumestuse ja soengu Oscar

**Parima jumestuse ja soengu Oscar** (inglise keeles *Academy Award for Best Makeup and Hairstyling*) on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia parimaid jumestuskunstnikke ja juuksestiliste töö eest eelneval aastal ilmunud filmis.

Esimest korda autasustati kategoorias 1982. aasta galal nime all "**Parima jumestuse Oscar**" (*Academy Award for Best Makeup*), kui võitis Rick Baker töö eest filmis "Ameerika libahunt Londonis".

Alates 2013. aasta Oscari auhindadest kannab kategooria praegust nime. 

Enim ehk seitse auhinda on võitnud Rick Baker, kes hoiab ka 11 nominatsiooniga nominatsioonide rekordit.

## Viited

## Välislingid
* Oscari auhindade koduleht 
* Oscari auhindade andmebaas
Kattai

**Kattai** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kattai 476 inimesel: 213 mehel ja 263 naisel. Perekonnanimede levikult oli Kattai meeste puhul 262. kohal ja naiste puhul 217. kohal.

Perekonnanimi Kattai oli kõige levinum vanuserühmas 5–9 aastat, kus seda oli 10 000 elaniku kohta 4,74. Nimi oli kõige sagedasem Valga maakonnas, kus sellist nime kandis maakonna 10 000 elaniku kohta keskmiselt 20,51 inimest.

19. sajandi algul pandi pärisorjusest vabastamise käigus peamiselt Tartumaa ja Võrumaa eri kihelkondade 15 mõisavallas talupoegadele nimedeks Kaddai, Kaddaj, Kattaj, Kattay, Katai ja Kattai.

## Nime kandjaid
*Juhan Kattai, eesti sõjaväelane ja tuletõrjuja (1898–1955)
*Liina Kattai (Soobik), eesti keeleteadlane (1955–) 
*Mihkel Kattai, eesti sõjaväelane (1893–1950)
*Tõnu Kattai, eesti laulja (tenor) ja näitleja (1951–)
*Vello Kattai, eesti mäeinsener ja geoloog (1938–)

## Viited

## Välislingid
*
Koitla

**Koitla** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Koitla 287 inimesel: 138 mehel ja 149 naisel. Perekonnanimede levikult oli Koitla meeste puhul 518. kohal ja naiste puhul 529. kohal.

Perekonnanimi Koitla oli kõige levinum vanuserühmas 20–24 aastat, kus seda oli 10 000 elaniku kohta 3,14. Nimi oli kõige sagedasem Järva maakonnas, kus sellist nime kandis maakonna 10 000 elaniku kohta keskmiselt 9,45 inimest.

Nimede eestistamise käigus võeti 1935–1940 aastal Koitla uueks nimeks kokku 85 korral, kui loobuti nimedest	Anderson, 	Jakobson,	Karklin, Koch, Kroll, Kruusmann ja Peterson kahel juhul, aga ka nimedest 	Eskoson,	Freienthal, Goldschmitt, 	Kalker, Karlsfrei,	Kautlenbach,	Klechtenberg, Koikson, Kõlkar,	Kommi,	Kovbassa,	Külvander, Schröder,	Vastopea jne.

## Nime kandjaid
*Aivar Koitla, eesti reservohvitser ja poliitik (1961–)
*Eva Koitla (endine Eva Molnik), eesti võimlemistreener ja sporditegelane (1923–)

## Viited

## Välislingid
*
Karl Marxi nimeline kolhoos (Pärnu rajoon)

**Karl Marxi nimeline kolhoos** tegutses aastatel 1949–1960 Pärnu rajoonis. 

Kolhoosi asutamiskoosolekule 27. märtsil 1949 Jäärja rahvamajja kogunes 35 Jäärja ja Kiisa küla talupoega. Esimeheks valiti kohalik Joonas Mihkelson. Kolhoosi astus 35 majapidamist ja maad tuli kokku umbes 1800 ha. Majapidamistest hakati koguma põllutööriistu, mille kolhoosi sepp J. Teearu üle vaatas ja vajadusel remontis.

8. märtsil 1960 moodustati kolmest kolhoosist – Jäärjas tegutsenud Karl Marxi, Ristikülas tegutsenud Lenini-nimelisest ja Pärnu linna külje al tegutsenud Koidula-nimelisest kolhoosist – Nõmme sovhoos.

## Viited
Kotava keel

**Kotava keel** on väljapakutud tehiskeel (abikeel), mis paneb rõhku kultuurilisele neutraalsusele.

Keele nimi tähendab "ühe ja kõigi keel". Keel on peamiselt tuntud prantsuse keele kõnelejate hulgas ja enamik selle keele õppematerjale on prantsuse keele põhjal.

## Vaata ka
*Kotavakeelne Vikipeedia
Rahva Võit (Rakvere rajooni kolhoos)

**Kolhoos “Rahva Võit”** asutati Moora külas 7. detsembril 1948.

21. detsembril kinnitati kolhoosi põhikiri ja valiti esimeheks sõjaveteran Vladimir Laur. 1949. aasta kevadel liitusid kolhoosiga Kellavere küla talunikud.

15. jaanuaril 1970 ühendati kolhoosid "Säde", "Rahva Võit" ja "Koidula" Laekvere kolhoosiga.

Esimeesteks olid:

* Vladimir Laur (21. detsember 1948 – 13. veebruar 1963)
* Mihail Laur (14. veebruar 1963 – jaanuar 1970)

## Viited
Kaljula

**Kaljula** on eesti perekonnanimi.

1930. aastate nimede muutmise kampaania käigus võeti Kaljula uueks nimeks kokku 129 korral, kui loobuti nimedest Klanberk neljal, Engelbrecht, Köstner, Tomann, Umberg ja Kirkmann kolmel, Karlsfrei, Klaumann, Mihkelson, Neitov, Sulli, Vilbaum ja Valkmann kahel juhul. Lisaks ka nimedest Ahboltin, Brafmann, Ehrlich, Greulich, Grusdam, Jäms, Kakkason, Kartohvel, Keskpaik, Klementa, Köönvärk, Krusentak, Kuptschal, Lammas, Müüliib, Näripä, Noorkukk, Puss, Soroegin, Vitte jne.

## Statistika
1. jaanuari 2024. aasta seisuga on perekonnanimi Kaljula 172 mehel ja 174 naisel. Perekonnanimede levikult on Kaljula meeste puhul 379. ja naiste puhul 407. kohal.

Perekonnanime Kaljula kandja on keskmiselt 43 aasta vanune (mediaanvanus on 43).

Kõige levinum on perekonnanimi Kaljula vanuserühmas 80–84, kus neid on 10 000 elaniku kohta 3,12, ja Viljandi maakonnas, kus neid on maakonna 10 000 elaniku kohta 12,56.

## Nime kandjaid
*Jüri Kaljula, eesti motosportlane (1948–)
*Liisa Kaljula, eesti kunstikriitik, kuraator ja kunstiajaloolane (1982–) 
*Rein Kaljula, eesti korvpallur ja treener (1942–)
*Silver Kaljula, eesti näitleja, produtsent, lavastaja ja valguskujundaja (1991–)
*Tanel Kaljula, eesti korvpallur (1981–)

## Viited

## Välislingid
*
Jeux sans frontières

"**Jeux sans frontières**" (**JSF**; prantsuse keeles 'piirideta mängud') oli Euroopa Ringhäälingute Liidu üleeuroopaline telemäng, mida näidati aastatel 1965–1982 ja uuesti 1988–1999. Mängus võistlesid üksteisega mitmed Euroopa linnad. 

Kõrgajal vaatas mängu ligi 110 miljonit vaatajat üle Euroopa.

Mäng põhines prantsuse telemängul "Intervilles", kus võistlesid omavahel Prantsusmaa linnad, ja mis oli ka president Charles de Gaulle'i isiklik lemmik. Pärast Élysée lepingut käis de Gaulle välja idee võistluse loomiseks prantsuse ja saksa noorte vahel riikidevahelise sõpruse tugevdamiseks, mispeale Intervillesi saatejuht Guy Lux ja Claude Savarit levitasid ideed ka teistes Euroopa riikides. Esimesel mängul 1965. aastal osalesid Prantsusmaa, Lääne-Saksamaa, Itaalia ja Belgia (igast riigist kolm linna). Lõpptulemuseks oli viik Ciney (Belgia) ja Saint-Amand-les-Eaux' (Prantsusmaa) vahel. Esimesel kahel võistlusel olid sportlikud osad ja stuudiotes toimunud viktoriinid.

Esimesed kaks mängu koosnesid eelvooru võistlusest kahe linna vahel eri riikidest, seejärel kohtusid poolfinaalides iga riigi parima tulemusega linnad ja finaalis kaks paremat.

1967. aastast viktoriinid kaotati ja võistlused muutusid koomilisemaks, nüüd toimusid eelvooru võistlused igas osalevas riigis (välja arvatud viimased kolm 1996–1999), poolfinaale enam ei toimunud. Ühel eelvooru võistlusel osales igast riigist üks linn, finaali pääsemise tagas tavaliselt eelvooru võistluse võit. Kui mõnest riigist võitis mitu linna eelvooru võistluse või mitte ükski linn ei võitnud ühtegi, siis pääses finaali vastava riigi parima tulemusega linn. Võistlejad kandsid kentsakaid suuri vahulateksist kostüüme ja sooritasid kummalisi ülesandeid naljakates mängudes. Võistkonnad ei saanud valida, kes nende liikmetest mõnes mängus osaleb. Seda tehti loosiga, seejärel lubati osalejad harjutama. Iga mängu eest sai iga võistkond skoori, mille "rahvusvahelised" kohtunikud liitsid kokku ja iga eelvooru võistluse võitjad said hõbedased auhinnad. Tuntud kohtunike seas olid šveitslased Gennaro Olivieri ja Guido Pancaldi.

Võtted toimusid üldiselt Euroopa suvekuudel ja välitingimustes, kuid mõnikord ka siseruumides, tihti ajaloolistel turuväljakutel või kuulsates hoonetes.

Ainus riik, mis osales kõigil JSFi mängudel, oli Itaalia. Prantsusmaa ei osalenud 1969. aastal televisioonitöötajate streigi tõttu ja aastatel 1993–1996; Šveits ei osalenud 1965–1966 ja 1988–1992. Ainult üks kord on osalenud Tšehhoslovakkia (1992, viimane aasta enne riigi lagunemist), Tuneesia (1992) ja Liechtenstein (1976).

## Võitnud linnad
Transiit

**Transiit**, ka **transiitvedu** on riiki läbiv vedu, mille alg- ja sihtpunkt asuvad väljaspool antud riigi territooriumi. Transiidiks ei loeta tegevusi, mis hõlmavad antud riigi piiril kauba peale- või mahalaadimist ühelt veoliigilt teisele, näiteks meretranspordilt raudteetranspordile.  

Transiitveo käigus kasutatakse riigi logistika infrastruktuuri (maanteid, raudteid, sadamaid, terminale, ladusid jne) veoste toimetamiseks ühest välisriigist teise. Tüüpiliselt peatuvad saadetised transiitvedude käigus transiitriigi territooriumil teatud ajaks järgneva veo ootel. Transiitvedude käigus toimub sageli veoste käitlemine vahetamaks transpordiliiki, samuti tehakse kaupade väärtust suurendavaid lisaväärtustoiminguid. 

## Transiitkaup
Transiitkaup on kaup, mis on mõeldud edasisaatmiseks kolmandasse riiki läbi vaadeldava riigi territooriumi. Transiitkaup on kaup, mida veetakse läbi aruannet esitava riigi peale- ja mahalaadimiskohtade vahel, mis ei asu aruannet esitavas riigis. 

Transiitkaup (saadetis) võib saabuda ümberlaadimispunkti ja see saadetakse edasi ka samast punktist. Enamasti on tegemist lennusaadetistega, mis laaditakse lennukilt ja toimetatakse lennujaama kaubaterminali, kus toimub saadetiste vahekäsitlemine edasisaatmiseks järgneva lennuga. Transiitkaubale võidakse vormistada ümberlaadimispunktis tollideklaratsioon, kuid see võidakse jätta ka vormistamata.
Fly jõgi

**Fly** on Paapua Uus-Guinea pikkuselt teine jõgi. Selle pikkus on 1060 km. Uus-Guinea saarel on Fly Sepiki ja Mamberamo järel pikkuselt kolmandal kohal. 

See voolab peamiselt Lääneprovintsis, kus moodustab väiksel määral riigipiiri Paapua Uus-Guinea ja Indoneesia vahel. Jõe piirkond on hõredalt asustatud, umbes 1–2 in/km².

Fly jõe estuaar on suudmealas 56 km lai. Jõgi suubub Paapua lahte. Jõe deltas asub palju soiseid saari, millest suurimad on Kiwai (359 km²), Purutu (186 km²) ja Wabuda (109 km²). Saartel on mangroove ja nipapalme. Jõe kallas on kaetud vihmametsaga. Fly jões elutseb üle 110 kalaliigi, kellest seitse on endeemid. Fly on Kikori kõrval suurima bioloogilise mitmekesisusega jõgesid Uus-Guineas. Fly suurimad lisajõed on Strickland ja Ok Tedi, mida on mõjutanud vase- ja kullakaevandamine. Fly on laevatatav Kiungast kuni 800 km ülesvoolu.

Fly jõe delta avastas 1842. aastal Briti mereväeohvitser Francis Price Blackwood korveti HMS Fly pardal. Aastatel 1875–1877 jõudis Itaalia maadeuurija ja loodusteadlane Luigi D'Albertis aurulaeva Neva pardal ülesjõge enam kui 900 km kaugusele Uus-Guinea sisemaale, mis oli kaugem koht saarel, kuhu Euroopa maadeavastajad jõudnud olid.
Њ

**Њ** (**њ**) on kirillitsa täht, mis on kasutusel makedoonia, udehe ja itelmeeni keeles ning serbia, montenegro ja bosnia keele kirillitsas kirjutamisel. Њ on ligatuur tähtedest Н ja Ь. Seda kasutatakse palataliseeritud nasaali /nʲ/ (IPA: ɲ) märkimiseks.

Њ on makedoonia tähestiku 18. täht ja serbia tähestiku 17. täht.

Seda translitereeritakse ladina kirjas enamasti digraafiga Nj / nj, aga ka tähega ń või ņ.
Parima loo Oscar

**Parima loo Oscar** (inglise keeles *Academy Award for Best Story*) oli Oscari-filmiauhinna üks kategooriatest. Auhinnaga tunnustas Ameerika Filmikunsti ja -teaduste Akadeemia isikut, kes kirjutas filmile loo tahumatul kujul, enne kui teine stsenarist selle stsenaariumiks kohandas.

Esimest korda autasustati kategoorias esimesel Oscari-galal 1929, kui võitis Ben Hecht loo eest filmile "Underworld". Auhinda jagati viimast korda 1957. aasta tseremoonial.

## Vaata ka
* Oscar
* Parima kohandatud stsenaariumi Oscar
* Parima algupärase stsenaariumi Oscar

## Viited

## Välislingid
* Oscari auhindade koduleht 
* Oscari auhindade andmebaas
Parima lavastaja abi Oscar

**Parima lavastaja abi Oscar** (inglise keeles *Academy Award for Best Assistant Director*) oli Oscari-filmiauhinna üks kategooriatest. Auhinnaga tunnustas Ameerika Filmikunsti ja -teaduste Akadeemia parimat lavastaja abi eelneval aastal linastunud filmis.

Esimest korda autasustati kategoorias 1934. aasta galal, kui võitsid Charles Barton, Scott Beal, Charles Dorian, Fred Fox, Gordon Hollingshead, Dewey Starkey ja William Tummel. Viimast korda jagati auhindu 1938. aasta tseremoonial.

## Vaata ka
* Oscar
* Parima lavastaja Oscar

## Viited

## Välislingid
* Oscari auhindade koduleht 
* Oscari auhindade andmebaas
Parima tantsukunsti Oscar

**Parima tantsukunsti Oscar** (inglise keeles *Academy Award for Best Dance Direction*) oli Oscari-filmiauhinna üks kategooriatest, milles jagati auhinda ainult kolmel aastal 1936–1938. Auhinnaga tunnustas Ameerika Filmikunsti ja -teaduste Akadeemia parimat koreograafi tantsunumbri eest eelneval aastal ilmunud filmis või filmides.

## Võitjad

## Viited

## Välislingid
* Oscari auhindade koduleht 
* Oscari auhindade andmebaas
Chefchaouen

**Chefchaouen** (araabia keeles شفشاون, *Shafshāwan*; ka **Chaouen** (berberi keeles ⴰⵛⵛⴰⵡⵏ, *Ashawen*)) on linn Maroko loodeosas. See on samanimelise provintsi keskus ning tuntud enda sinakate ehitiste poolest. Chefchaouen asub Tangerist ja Tétouanist lõunas.

Chefchaouen rajati enne Granada Emiraadi rekonkistat sõjaväebaasina ning selle rahvaarv kasvas hiljem tänu Pürenee poolsaarelt põgenenud moslemite ja juutide sisserände tõttu kiiresti. Linna majandus on ajalooliselt toetunud oliivi- ja viigipuuistandustele, teravilja ja oliivide jahvatamiseks mõeldud vesiveskitele, naha-, raua-, riide- ja puussepatööle keskendunud käsitööle ja peamiselt suvel toimuvale turismile.
Parima helimontaaži Oscar

**Parima helimontaaži Oscar** (inglise keeles *Academy Award for Best Sound Editing*) oli üks filmiauhinna Oscari kategooriaid. Auhinnaga tunnustas Ameerika Filmikunsti ja -teaduste Akadeemia helirežissööri, kelle eelneval aastal linastunud filmi helindamine ja helimontaaž oli hinnatud parimaks. 

Esimest korda autasustati kategoorias 1964. aasta tseremoonial, kui võitis Walter Elliott töö eest filmis "It's a Mad, Mad, Mad, Mad World". Auhind anti viimast korda välja 2020. aasta Oscari-galal, pärast seda liideti senine kategooria **Parima häälemiksimise Oscariga** kategooriasse "Parima heli Oscar".

## Vaata ka
* Oscar
* Parima heli Oscar

## Viited

## Välislingid
* Oscari auhindade koduleht 
* Oscari auhindade andmebaas
Kampus (perekonnanimi)

**Kampus** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kampus 211 inimesel: 94 mehel ja 117 naisel. Perekonnanimede levikult oli Kampus meeste puhul 888. kohal ja naiste puhul 741. kohal.

Perekonnanimi Kampus oli levinumaks nimeks vanuserühmas 25–29 aastat, kus seda oli 10 000 elaniku kohta 2,63. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta keskmiselt 4,66 inimest.

19. sajandi algul pandi pärisorjusest vabastamise käigus Tartumaal Rannu kihelkonna Tamme ja Rõngu kihelkonna Aakre mõisavaldades, samuti Võrumaal Urvaste kihelkonna Kärgula ning Viljandimaal Helme kihelkonna Riidaja mõisavaldades talupoegadele perekonnanimeks Kampus.

Nimede eestistamise käigus loobuti nimest Kampus ühel korral, kui 1939. aastal võeti uueks nimeks Merilo.
 
## Nime kandjaid
*Evald Kampus, eesti teatritegelane (1927–2017)
*Hans Kampus, eesti metsateadlane (1897–1938)
*Lisette Kampus, eesti seksuaalvähemuste liikumise aktivist (1984–)
*Mart Kampus, eesti näitleja ja teatrijuht (1961–)
*Tiina Kampus (aastast 1969 Tiina Torop), eesti kergejõustiklane, treener ja spordipedagoog (1950–)

## Viited

## Välislingid
*
Public Enemy

**Public Enemy** on ameerika hiphopansambel, mille moodustasid Chuck D ja Flavor Flav Long Islandil New Yorgis 1985. aastal. Nende 1988. aastal ilmunud albumit "It Takes a Nation of Millions to Hold Us Back" peetakse räppmuusika klassikaks ja üheks mõjukaimaks albumiks.

2013. aastal võeti ansambel Rock'n'rolli Kuulsuste Halli liikmeks. 2020. aastal pälvis ansambel elutöö-Grammy.

## Albumid
* "Yo! Bum Rush The Show" (1987)
* "It Takes a Nation of Millions to Hold Us Back" (1988)
* "Fear of a Black Planet" (1990)
* "Apocalypse 91: The Enemy Strikes Black" (1991)
* "Greatest Misses" (1992)
* "Muse Sick in Hour Mess Age" (1994)
* "He Got Game" (1998; *soundtrack*'i-album)
* "There's a Poison Goin' On" (1999)
* "Revolverlution" (2002)
* "Power to the People and the Beats: The Best Of Public Enemy" (2005)
* "New Whirl Odor" (2005)
* "Rebirth of a Nation" (2006; koos Parisiga)
* "How You Sell Soul to a Soulless People Who Sold Their Soul?" (2007)
* "Most of My Heroes Still Don't Appear on No Stamp" (2012)
* "The Evil Empire of Everything" (2012)
* "Man Plans God Lauhs" (2015)
* "Nothing is Quick in the Desert" (2017)
* "Loud is Not Enough" (2020)
* "What You Gonna Do When the Grid Goes Down?" (2020)

## Viited

## Välislingid
* http://publicenemy.com/
Tiina Torop

**Tiina Torop** (1969. aastani **Tiina Kampus**) (sündinud 21. juunil 1950 Tartus) on eesti kergejõustiklane, treener ja spordipedagoog.

## Haridus
Ta on lõpetanud 1968. aastal Tartu 1. Keskkooli, 1972. aastal Tartu Riikliku Ülikooli kehakultuuri alal ning 1980. aastal Tartu Riikliku Ülikooli aspirantuuris. 

## Sportlaskarjäär
Tiina Torop alustas kergejõustikutreeninguid 1960. aastal. Tema treenerid on olnud Milvi Haljasmaa, Endel Eedla, Hans Torim, Valter Kalam, Fred Kudu ja Arvo Lillestik. Ta on tulnud viiel korral individuaalselt Eesti meistriks (1971. ja 1973. aastal 100 m jooksus ning 1971., 1974. ja 1980. aastal kaugushüppes), samuti neljakordseks meistriks 4x100 m teatejooksus. Torop on tulnud ka viiekordseks sisekergejõustiku Eesti meistriks (1971., 1973. ja 1979. aastal 60 m jooksus ning 1971. ja 1972. aastal kaugushüppes).

Torop on võistelnud 13 korda Eesti koondises. Tema isiklikud rekordid on 60 m jooks 7,63 sek; 100 m jooks 12,1 sek; kaugushüpe 6,10 m.

## Treeneri- ja pedagoogitöö
Tiina Torop on töötanud TRÜ Spordiklubi treenerina, on olnud TRÜ kergejõustikukateedri õppejõud ja Tartu Ülikooli kehakultuuriteaduskonna spordikeskuse õpetaja, hiljem ka Tallinna Ülikooli lektor. Tema õpetatavad ained on peamiselt kiir- ja tõkkejooks, kaugushüpe ning mitmevõistlus. Torop on koostanud rohkesti kergejõustikualaseid õppematerjale ja kirjutanud teadusartikleid, teinud kaastööd ajakirjandusele. 

Tiina Torop on olnud Eesti koondise hüppajate vanemtreener ning on Tartu Ülikooli Akadeemilise Spordiklubi treener (kutsenimetus: kergejõustiku meistertreener, 2016. aastast), lisaks on töötanud kergejõustikutreenerina Soomes. 2012. aastal pälvis Torop Euroopa Kergejõustikuliidu (EAA) treeneritöö auhinna.

Ta on kuulunud Eesti Kergejõustikuföderatsiooni presiidiumi ja Eesti Spordiselts Kalevi treenerite nõukogu eestseisusse, lisaks on olnud 2005.–2009. aastal Kergejõustikuliidu kutsekomisjoni esimees ja 2009.–2017. aastal Eesti Olümpiakomitee kergejõustikutreenerite kutsekomisjoni liige.

Tema juhendatavate seas on olnud näiteks Taimi Kõnn, Ene Jürisma, Virge Viss, Liivi Kukk, Annely Ojastu, Urmas Treiel, Rene Oruman, Diana Suumann, Õilme Võro.

## Isiklikku
1969. aasta septembrist on ta abielus Peeter Toropiga. Paaril on tütar Liisi (1991) ja poeg Kaarel (1992).

## Viited

## Kirjandus
*Tuuled Toomelt. Koostanud Olev Türn. Kirjastus Eesti Raamat. Tallinn, 1971, lk 185–186.

## Välislingid

* Tartu medali kavaler Tiina Torop 
* Tiina Torop - 70 Eesti Kergejõustikuliit
* Tiina Torop pälvis tunnustuse. Tartu Postimees, 15. oktoober 2012
Harkivi Polütehniline Instituut

**Harkivi Polütehniline Instituut** (ukraina keeles Національний технічний університет «Харківський політехнічний інститут») on kõrgkool (tehnikaalane rahvusülikool) Ukrainas Harkivis.

## Ajalugu
2022. aasta juuni teises pooles sai sõjategevuses kannatada õppeasutuse spordikompleks, mis osaliselt hävis.


Sports complex of Kharkiv Polytechnic Institute after Russian rocket strike (01).jpg|Osaliselt hävinud Harkivi Polütehnilise Instituudi spordikompleks 2022. aasta juunis


## Viited

## Välislingid
*Національний технічний університет «Харківський політехнічний iнститут»
Kilt (seelik)

**Kilt** (gaeli keeles *fèileadh*, iiri keeles *féileadh*, inglise keeles *kilt*) on ruuduline (tartan) villasest riidest Šoti meesteseelik.

## Ajalugu
Algselt kanti suurt tükki volditud kangast, mille üks osa ulatus üle õla ning seoti vööga kinni – seda sai vajadusel keebina kasutada –, kuid 18. sajandi paiku hakati seda tülikaks pidama, kuna see ei sobitunud euroopaliku pintsakuga ning hakkas kujunema kilt.

## Tegumood
Kildil on kindel pikkus ja lõige: kandja põlvitamise ajal peab äär ulatuma maha ning sellest lühemat või pikemat rõivaeset loetakse seelikuks. Käsitööna valmistatava kildi koostamisele kulub meistril mitu päeva ning kuni 8 meetrit villast kangast, millest enamik jääb kandja seljataha kildi voltidesse. 

Kildi juurde kuuluvad: 

* pistodakujuline kildinõel, mis hoiab kilti paigal;
* sukad koos lipsikutega, mille vahel kantakse omakorda nuga;
* vööle käib paun (sporran), mis argioludes on lihtsakoelisem, pidulikul puhul uhkem – ehitud näiteks loomanahkade, -karvade, vääriskivide ja -metallidega.

## Tartan
Kilte katab ruudumuster ehk tartan, mis on igal klannil erinev ning oleneb sageli klanni piirkonnas kasvavatest värvitaimedest, kuid tänapäeval on ka piirkondlikud tartanid või organisatsioonide mustrid. Ruudumustrite üle peetakse arvet (üle 14 000 mustri) ja 2005. aastal määrati Eestile oma muster, mis on tuletatud Eesti lipuvärvidest ning Šotimaa kuningliku lipu värvidest.

## Viited
Varta

**Varta** (ukraina keeles Спеціалізований бронеавтомобіль «Варта») on Ukrainas valmistatud soomusauto.

## Kasutajad
*  – 2016. aastal võttis selle kasutusse KORD.

## Viited
Kannike (perekonnanimi)

**Kannike** on eesti perekonnanimi.

## Statistika
2022. aasta 1. jaanuari seisuga oli Eestis perekonnanimi Kannike 41 inimesel: 25 mehel ja 16 naisel. Perekonnanimede levikult oli Kannike meeste puhul 4807. kohal ja naiste puhul 8524. kohal. Perekonnanime Kannike kandja on keskmiselt 49 aasta vanune.

Nimede eestistamise käigus võeti 1936.–1939. aastal Kannike uueks nimeks kokku 5 korral. Albus ja Amblas loobuti nimest Kannika, Viljandis nimest	Koller ning Halingas nimest Markson.

## Nime kandjaid
*Anu Kannike, eesti nüüdiskultuuri uurija ja etnoloog (1967–)
*Kristjan Kannike, eesti füüsik (1978–)
*Sulev Kannike, eesti diplomaat (1953–) 

## Viited

## Välislingid
*
Esimene Mai

**Esimene Mai** oli Eesti NSVs mitme kolhoosi nimi.

* Esimene Mai (Valga rajooni kolhoos)
* Esimene Mai (Kingissepa rajooni kolhoos)
Esimene Mai (Kingissepa rajooni kolhoos)

**"Esimese Mai" kolhoos** (kasutusel ka **1. mai kolhoos**) oli kolhoos, mis tegutses Saaremaa vallas, Pähkla külas 1948–1970 aastatel.

Kollektiviseerimise laine tõttu tekkis Pähklas Saaremaa teine kolhoos nimega 1. mai kolhoos ning see rajati 1948. aasta suvel. Esimeseks esimeheks sai sama küla Rehe talu peremees Mihail Lepik. 

Kolhoosil oli mitu lauta: rehelaut noorloomadega, pulli- ja lehmalaut ning kaks väiksemat sigalat. Kui valmis uus sigalakompleks, said varasematest sigalatest eraldi noorlooma- ja vasikalaut.

Kolhoosil oli oma saekaater, viljaait, töökoda, ladu, õunapuuaed, sigala ja viljaait. Kolhoos oli võimas ja sellel oli oma suur töökoda, kus hoiti kolhoosi tehnikat. See oli üks tugevamaid kolhoose Saaremaal. Kolhoosi keskus oli Pähkla mõisahoones, kus peeti ka suuremaid koosolekuid ja üritusi.

1970. aastal ühinesid **1. mai kolhoos** Pähklas, **Kaardiväelase kolhoos** Saial ning **Vanemuise kolhoos** Lahekülas üheks suureks **[[V. I. Lenini nimeline kolhoos (Kingissepa rajoon)|V. I. Lenini nimeliseks kolhoosiks]].**
Kenitra

**Kenitra** (araabia keeles القُنَيْطَرَة, *al-qunayṭara* ehk *väike sild*, berberi keeles ⵇⵏⵉⵟⵔⴰ, *Qniṭra*, prantsuse keeles *Kénitra*) on linn Maroko loodeosas. Aastatel 1932–1956 oli selle nimi Port Lyautey. Kenitra on Sebou jõe sadamalinn, aastal 2014 elas seal 431 282 inimest. See on üks kolmest Rabat-Salé-Kénitra piirkonna suurlinnast ja Kénitra provintsi keskus. Kõlma sõja ajal asus Kenitras Ameerika Ühendriikide sõjaväebaas.

## Vaata ka
* Bouknadel
* Port Lyautey lahing

## Viited

## Välislingid
* Sissekanne Lexicorientis
* Pildid Kenitra USA sõjaväebaasist
* Histoire de Kenitra / Port-Lyautey pildid aastatest 1911–1956
Andrius Gudžius

**Andrius Gudžius** (sündinud 14. veebruaril 1991 Kaunases) on Leedu kergejõustiklane, kettaheitja, maailmameister ja Euroopa meister.

Gudžius võitis 2017. aasta maailmameistrivõistlustel Londonis kulla teisel katsel heidetud tulemusega 69.21. 2018. aastal Berliinis tuli ta Euroopa meistriks tulemusega 68.46. 2022. aasta maailmameistrivõistlustel sai ta tulemusega 67.55 pronksmedali. Olümpiamängudel on tema parimaks tulemuseks 2021. aastal Tōkyōs saadud 6. koht.

Gudžiuse isiklik rekord kettaheites on **69.59** meetrit, mis on heidetud 10. juunil 2018 Stockholmis.

Aastatel 2017 ja 2018 on ta valitud Leedu aasta meessportlaseks.

## Välislingid

*Andrius GudžiusRahvusvahelise Kergejõustikuliidu kodulehel
*Andrius Gudžius EAA kodulehel
Porin Ässät

**Porin Ässät** on Soome jäähokiklubi, mis mängib Soome jäähokiliigas. Meeskond asub Poris. Kolm korda on nad tulnud Soome meistriks (1971, 1978 ja 2013).

## Saavutused

### [[Soome jäähokiliiga]] ja [[SM-sarja]]
* **Võitja** (3): 1971, 1978, 2013
* Teised kohad (4): 1979, 1980, 1984, 2006
* Kolmandad kohad (2): 1976, 1995

### [[I-divisioona]] ja [[Mestis]]

* **Võitja** (1): 1990

## Viited

## Välislingid
* Ametlik koduleht
Moulay Idriss Zerhoun

:*See artikkel räägib linnast. Valitseja, kelle järgi linn nimetatud on, kohta vaata artiklit [[Idris I (Maroko)]]. Valitseja, kelle mausoleum Fesis asub, kohta vaata artiklit [[Idris II (Maroko)]]. Mausoleumi kohta vaata artiklit [[Moulay Idris II zawyia]].*

**Moulay Idriss** (ka **Moulay Driss Zerhoun** või **Zerhoun**, araabia keeles مولاي إدريس زرهون) on linn Maroko põhjaosas Fès-Meknèsi piirkonnas. See asub kahel kõrgendikul Zerhouni mäe jalamil. Linnas on Maroko esimese moslemist valitseja Idris I, kelle järgi linn ka nime saanud on, haud. Moulay Idris asub Meknesi lähedal ja sealt on näha paar kilomeetrit eemal asuva Berberi-Rooma linna Volubilise jäänuseid.

## Viited

## Välislingid
* Lexicorient
Riis (perekonnanimi)

**Riis** on perekonnanimi. 

2022. aasta 1. jaanuari seisuga oli Eestis perekonnanimi Riis 215 inimesel: 96 mehel ja 119 naisel. Perekonnanimede levikult oli Riis meeste puhul 859. kohal ja naiste puhul 719. kohal. Nimi on levinuim Saare maakonnas, kus neid oli 10 000 elaniku kohta 8,92.

## Nime kandjaid
*Helda Riis, eesti bioloog (1937–)
*Jaan Riis, eesti loodusemees (1958–)
*Jüri Riis, eesti kunstnik (1885–1961)
*Sergius Riis, USA luuraja (1883–?)
*Vassili Riis, eesti kommunist (1910–1998)
*...

## Viited
Los Angelese Filmikriitikute Ühenduse parima naispeaosatäitja auhind

**Los Angelese Filmikriitikute Ühenduse parima naispeaosatäitja auhind** (inglise keeles *Los Angeles Film Critics Association Award for Best Actress*) on filmiauhind, mida annab 1975. aastast välja Los Angelese Filmikriitikute Ühendus.

Kolm korda on auhinna võitnud Meryl Streep. Kaks korda on võitnud Sally Hawkins, Holly Hunter ja Sissy Spacek.

## Võitjad

## Vaata ka
* Los Angelese Filmikriitikute Ühendus
* Los Angelese Filmikriitikute Ühenduse parima meespeaosatäitja auhind

## Viited

## Välislingid
* Los Angeles Filmikriitikute Ühingu ametlik koduleht ()